Foto: 123rf

DVOJICA državljana Republike Gane stara 40 i 47 godina uhićena su jučer na šibenskom području nakon što je protiv njih još prije tjedan dana raspisana tjeralica zbog sumnje da su počinili kazneno djelo razbojništva u Vodicama. Naime, u utorak 25. srpnja policiji ih je prijavila 70-godišnjakinja koja u Vodicama iznajmljuje turistima smještaj u svojoj kući, a tamo su boravili i državljani Gane sa stalnim boravkom u Njemačkoj, piše ŠibenikIN.



S gazdaricom su se posvađali zbog cijene najma jer je ona smatrala da joj trebaju platiti jednu cifru, a oni da joj duguju manje od toga, pa su je u dvorištu fizički napali i oteli joj 370 kuna i 105 eura.

Tekst se nastavlja ispod oglasa

Locirani i uhićeni



Čim je prijavljeno kazneno djelo razbojništva, policija je raspisala potragu za tom dvojicom turista do čijih osobnih podataka su lako došli jer su oni kao gosti bili uredno prijavljeni.



Zadržali su se na širem šibenskom području i tijekom jučerašnjeg dana policija ih je locirala i uhitila te su nakon provedenog kriminalističkog istraživanja predani pritvorskom nadzorniku do nastavka kaznenog postupka u Općinskom državnom odvjetništvu.